open-index/open-wikipedia-markdown huggingface dataset:
Anton von Schmerling

**Anton von Schmerling** (født 23. august 1805 i Wien, død 23. mai 1893 samme sted)  var en østerriksk adelsmann, jurist og liberal politiker (Deutschliberale Partei). Han var ministerpresident i den stortyske midlertidige sentralregjering, utpekt av Frankfurtparlamentet i 1848.   

Fra 1860 til 1861 var han ministerpresident i Østerrike. Han ble i 1861 formelt avløst av erkehertug Rainer, men beholdt inntil 1865 posisjonen som landets ledende politiker, med tittelen *staatsminister*. Senere var han i en årrekke president for Østerrikes høyesterett.  

## Liv og virke

### Bakgrunn
Schmerling ble født inn i en adelig familie, og gikk tidlig inn i statstjeneste. Han gjorde karrière i domstolene, og ble i 1846 utnevnt til dommer i ankedomstolen (Appelationsrath).

### Revolusjonstiden 1848 til 1951
Anton von Schmerling markerte motstand til Metternichs politikk, og i det liberale politiske miljøet ble det stilt store forventninger til ham. 

I 1848 ble han sendt som den østerrikske regjeringens representant i Frankfurtparlamentet. Han deltok i Frankfurt i utformingen av forslaget til ny forfatning for Det tyske forbundet. Johann av Østerrike utnevnte ham i 1848 til innenriksminister i den midlertidige sentralregjering i Frankfurt. Senere samme år var han en kort periode ministerpresident og i tillegg utenriksminister i den samme regjering.  

Schmerling arbeidet mot en dominerende stilling for Preussen. Da det ble klart at Frankfurtparlamentets flertall ikke ønsket å gi Østerrike en ledende rolle, trådte han i desember 1848 tilbake fra den fellestyske regjeringen.  

Han var justisminister i Østerrike fra 1849 til 1851, men gikk av som følge av den antidemokratiske utvikling som på det tidspunkt hadde fremgang i landet. 

### Ny karrière i Østerrikes regjering
Schmerling gjorde etter 1851 karrière som dommer i Østerrike, og ble i 1858 president i Wiens oberlandesgericht, delstatens øverste domstol.  

Etter Østerrikes tap i krigen mot Frankrike og Piemonte-Sardinia, opplevde Anton von Schmerling en andre politiske karrière. Han ble ministerpresident i 1860 i *den første pseudo-liberale regjering*.  Han ble av erkehertug Rainer avløst som ministerpresident allerede i 1861, men beholdt rollen som den viktigste politikeren i landet, med tittelen staatsminister. Regjeringen innførte viktige endringer av Habsburgmonarkiets lover, for eksempel menneskerettighetserklæringen fra 1862. Anton von Schmerling gikk av i 1865 etter politisk press, blant annet fra de ungarske føderalistene anført av Ferenc von Deák.    

Anton von Schmerling ble livslangmedlem av det daværende Østerrikes overhus (Herrenhaus) fra 1867, og president samme sted i 1871. I årene 1873, 1875, 1879 og 1891 ledet han Østerrikes delegasjon i kompromissforhandlingene med Ungarn.    

Han var fra 1865 til 1891 president for Østerrikes høyesterett. 

## Referanser
Hünkâr İskelesi-traktaten

**Hünkâr Iskelesi-traktaten **(oftest skrevet **Unkiar Skelessi-traktaten**, oversatt til Traktaten om «den kongelige brygge» eller «Sultans brygge») var en traktat inngått mellom det russiske imperiet og det ottomanske riket 8. juli 1833, med militær hjelp av Russland mot Mehmed Ali samme år. Traktaten førte til en allianse mellom de to makter, så vel som en garanti for at ottomanene stengte Dardanellene for utenlandsk krigsskip hvis russerne bad om det. Traktaten ville få betydelige konsekvenser i forholdet til Det ottomanske imperiets utenlandske forbindelser, spesielt Storbritannia og Irland, og vakte bekymring for de andre stormaktene i Europa.
Snøtrane

**Snøtrane** (*Leucogeranus leucogeranus*) er en meget stor trekkfugl i tranefamilien (Gruidae) og regnes til underfamilien egentlige traner (Gruinae). Arten, som kun hekker i arktisk Sibir, er ifølge IUCNs rødliste *[[kritisk truet]]* av utryddelse. Den er spesielt utsatt for negative påvirkninger som følge av byggingen av De tre kløfters demningen i Kina. Arten står dessuten på CITES liste I (de mest truede artene).

## Taksonomi

Snøtrane ble lenge regnet som basal i slekten *[[Grus (slekt)|Grus]]* (tidvis også til slekten *[[Bugeranus]]*), basert på morfologiske og atferdsmessige likheter, men molekylære studier beviser at det er distinkte forskjeller mellom snøtranen og andre traner, så del Hoyo *et al.* (2014) omplasserte den som en monotypisk art i sin egen slekt. Denne plasserer del Hoyo basalt blant egentlige traner (Gruinae).

## Beskrivelse
Snøtraner er meget store fugler, som typisk blir omkring  høye og gjerne veier omkring . Vingespennet utgjør cirka . Hanner er blir noe større enn hunner.

Snøtrana skiller seg fra alle andre hvite traner, gjennom å ha absolutt helhvit fjærdrakt og mørk rød ansiktsmaske, som går fra nebbet om til bakkant av øynene. Øynene har gul iris. Ungfugler har befjæret maske, mens nakken og kroppen er blekgul eller kanelfarget.

## Inndeling
Inndelingen følger HBW Alive og er i henhold til Archibald *et al.* (2016). Norsk navn på arten følger Norsk navnekomité for fugl og er i henhold til Syvertsen *et al.* (2008).

* *[[egentlige traner|Gruinae]]*, egentlige traner 
** *[[Snøtrane|Leucogeranus]]*
*** *L. leucogeranus*, snøtrane

## Utbredlse og habitat
Arten hekker lengst nord i det arktiske Sibir (langt nord i Det vestsibirske lavlandet og Sakha). Den overvintrer i sørenden av Kaspihavet (Iran), ved Keoladeo i Bharatpur i India (men arten er ikke observert der siden 2002), og ved to ulike destinasjoner langs Yangtze i det østlige Kina.

Snøtrane, som typisk er utbredt på tundra og i overgangssonen mellom tundra og taiga, er den mest akvatiske av alle traneartene. Arten velger utelukkende åpne habitat, med tilnærmet uendelig fri sikt i alle retninger, på våtmark, både når fuglene hekker, eter og hviler. Under vår- og høsttrekket hviler og sover også fuglene utelukkende i isolerte våtmarksområder.

## Atferd
Snøtraner er ekte trekkfugler og hekker om våren. Leggingen varierer imidlertid med forholdene, men er mest vanlig fra slutten mai til midten av juni, ofte med en topp første uken i juni. Redene utgjør en haug av gress og starr, og har typisk en diameter på , som oftest anlagt  over vannspeilet og omgitt av  dypt vann. Hunnen legger normalt to egg. Inkubasjonen tar cirka . Kyllingene har gulaktig til nøttebrun dun når de klekkes og blir flygedyktige etter cirka . Det er stor dødelighet blant kyllingene, som ofte hakker hverandre i hjel i konkurransen om maten (spesielt da mattilgangen er begrenset). Derfor er det vanlig at kun en av dem overlever. Ungfugler blir trolig forplantningsdyktige fra de er omkring tre år, men akkurat dette er fortsatt litt usikkert.

## Referanser


 



## Kilder
* Handbook of the Birds of the World Alive

## Eksterne lenker
*
De russisk-persiske kriger

**De russisk-persiske kriger** var den en serie av kriger som ble utkjempet mellom det russiske Imperiet og det persiske Riket mellom det 17. og 19. århundre. Etter som Russlands makt vokste begynte krigen om hegemoniet til det ottomanske Tyrkia og Safavidene (som ble etterfulgt av Afsharid-dynastiet og Qajar-dynastiet) i Svartehavsregionen, Det kaspiske hav-regionen, og viktigst, Kaukasus. Alle de russisk-persiske krigene var derfor opptatt av Kaukasus-regionen. Gjennom  hele sin historie var Transkaukasia (bestående av dagens Georgia, Aserbajdsjan og Armenia), og store deler av Dagestan vanligvis omfattet av den iranske verden. I løpet av det 19. århundre, erobret det russiske Imperiet territorier fra Qajar Iran. De viktigste av de russisk-persiske krigene var:

## Liste over konflikter

## Se også
* Kaukasuskrigene
* Nord-Kaukasia
* Felttoget i Persia
* Anglo-Sovjetisk invasjon av Iran
* Iran-krisen i 1946

## Referanser
Wilson Ferreira Aldunate

**Wilson Ferreira Aldunate** (født 25. januar 1919 i Nico Pérez, død 15. mars 1988 i Montevideo) var en uruguayansk politiker. Han var landbruks- og fiskeriminister (1963–1967) og senator (1967–1973), og var en av de viktigste politikerne mellom 1970 og fram til sin død i 1988. Han var sterk motstander av presidentene Jorge Pacheco Areco og Juan María Bordaberry, og var i eksil etter militærkuppet i 1973.

## Referanser


## Eksterne lenker
* 
* Wilson Ferreira Aldunate, offisielle sider (spansk)
Emily Symons

**Emily Symons** (født 10. august 1969) er en australsk skuespillerinne. Hun er kjent fra både australsk og engelsk tv-serier. Hun er mest kjent for å spille Marilyn Chambers i *[[Home and Away]]* og Louise Appleton i *Emmerdale*. I 2007 deltok hun i *Dancing on ice* i Storbritannia.

## Referanser


## Eksterne lenker
*
London Straits Convention

I **[[London]] Straits Convention** inngått 13. juli 1841 mellom stormaktene i Europa på den tiden – Russland, Storbritannia, Julimonarkiet, Østerrike og Preussen – ble de «gamle herskerne» i Det osmanske rike reetablert ved å stenge det tyrkiske stredet (Bosporos og Dardanellene), som forbandt Svartehavet med Middelhavet for alle krigsskip, og stengte for sultanens allierte i krigstid. Den britiske marinen fikk fordel av dette, på bekostning av Russland som dermed ikke kunne seile med sine marinefartøyer direkte inn i Middelhavet.

Traktaten var en av flere som omhandlet adgang til Bosporos, Marmarahavet, og Dardanellene. Den kom som en følge av den hemmelige artikkelen i Hünkâr İskelesi-traktaten, inngått i 1833, der Det osmanske riket garanterte eksklusiv bruk av stredet for osmanske og russiske krigsskip i tilfelle av en krig, slik at ingen «utenlandske fartøy i krig for å gå inn der, under påskudd av noe slag».. Den nye traktaten kontrollerte klausulen i Montreux-konvensjonen angående kontrollen over Bosporos og Dardanellene fra 1936, som fortsatt er gyldig.

## Referanser
Frode Lillesund

**Frode Mikal Lillesund** (født 18. juli 1974 i Haugesund) er en norsk skulptør og billedkunstner. Han bor og arbeider i Nesodden kommune, men har også arbeidet en del i Italia. 

Lillesund var ferdig med sin kunstutdannelse i 2004 ved Kunsthøgskolen i Oslo. Kort etter vant han sitt første skulptur-oppdrag, *Keiseren Peer Gynt*, i regi av Selvaaggruppen (avduket i 2007), en 250 cm høy detaljrik klassisk figurativ skulptur i bronse og granitt.

Hans monument over Harald Hårfagre ble i 2012 avduket på Havnaberg i Haugesund. Han har også utført mange portrettoppdrag. I 2015 laget Lillesund minnesmerket over den omdiskuterte milorg-offiseren Oliver H. Langeland, som nå står i Nordfjordeid.

Frode Lillesund har også undervist i de klassiske kunstfagene, tegning, maleri og skulptur (bl. a. ved Kunsthøgskolen i Oslo).

Som skulptør og billedkunstner har Lillesund utført flere store utsmykningsoppdrag og vunnet flere priser for sine kunstverk. Han ble tildelt Wesselprisen i 2017.

## Referanser
Zapdos

**Zapdos**, i Japan også kjent som , er en pokémon i Pokémon-universet. Zapdos er en av de tre legendariske fuglene, sammen med Articuno og Moltres. Zapdos er en stor gul fugl med langt spisst nebb, som kan kontrollere lyn og torden, og det sies at den bor inne i tordenskyer. Zapdos blir sterkere dersom den blir truffet av lyn, og kan lage torden ved å flakse med vingene sine. Zapdos er en av mange figurer designet av Game Freak og Ken Sugimori i ''Pokémon Red'' og ''Blue''.

Zapdos er pokémon nr. 145 i National Pokédex.

## Eksterne lenker
*
Greg Berlanti

**Greg Berlanti** (født 24. mai 1972 i Rye i Westchester County i New York) er en amerikansk manusforfatter, TV-produsent, filmprodusent og regissør.

I starten av karrièren jobbet han som manusforfatter og produksjonsleder på ungdomsserien *[[Dawson's Creek]]* før han skapte to dramaserier for TV-kanalen WB Television Network, *[[Everwood]]* og *[[Jack & Bobby]]*. Han har også skapt og produsert dramaserien *[[Eli Stone]]*, om en advokat som begynner å se for seg ting, og miniserien *[[Political Animals]]*, om en politiker som forsøker å balansere politikerkarrièren med familielivet. Berlanti har ellers vært manusforfatter og/eller produsent i en rekke andre TV-serier, blant annet *[[Brothers & Sisters]]*, *[[Arrow (TV-serie)|Arrow]]*, *[[The Flash (TV-serie)|The Flash]]* og *[[Supergirl (TV-serie)|Supergirl]]*.

Han har også regissert to romantiske komedier: *[[The Broken Hearts Club: A Romantic Comedy]]* (2000) og *[[Life as We Know It]]* (2010). Berlanti skrev manusene til superheltfilmen *[[Green Lantern (film)|Green Lantern]]* (2011) og actionfilmen *[[Wrath of the Titans]]* (2012), og produserte *Green Lantern* og eventyrfilmen *[[Pan (film fra 2015)|Pan]]* (2015).

Han har siden 2013 vært sammen med fotballspilleren Robbie Rogers, og de fikk en sønn ved surrogati i februar 2016.

## Filmografi
### Fjernsyn

### Filmer

## Referanser


## Eksterne lenker
*
Kaldsåni kraftverk

**Kaldsåni kraftverk** er et vannkraftverk ved Hovden i Bykle kommune i Agder.

Det er et elvekraftverk som utnytter et fall på 206 meter i Kaldsåni. Det ligger ved Hartevatn.

Installert effekt er 2,8 MW fra en peltonturbin. Årsproduksjon er 6,3 GWh.

## Referanser


## Kilder
* 
* NVE vannkraftdatabase
* Småkraft
Montreux-konvensjonen

**Montreux-konvensjonen** er en avtale fra 1936 som gir Tyrkia kontroll over Bosporos-stredet og Dardanellene og regulerer gjennomfart av krigsskip. 

Konvensjonen gir Tyrkia full kontroll over stredet og garanterer fri gjennomfart av sivile skip i fredstid. Den begrenser passering av krigsskip som ikke tilhører svartehavstater. Vilkårene i konvensjonen har vært kilde til uenighet i løpet av årene, særlig om Sovjetunionens militære tilgang til Middelhavet.

Den ble undertegnet i Montreux-palasset i Sveits den 20. juli 1936, der Tyrkia gis adgang til å remilitarisere stredet. Den trådte i kraft 9. november 1936, og ble registrert i *League of Nations-Treaty Treaty* den 11. desember 1936. 

## Referanser
James Wolk

**James Joseph Wolk** (født 22. mars 1985 i Farmington Hills i Michigan) er en amerikansk skuespiller. Han er blant annet kjent for rollen som Adam i *[[Shameless]]*, Doug Hammond i *[[Political Animals]]* og Bob Benson i *[[Mad Men]]*. Wolk spiller for tiden mot Kristen Connolly i dramaserien *[[Zoo (TV-serie)|Zoo]]*. Han ble nominert til en Satellite Award for rolletolkningen i *Mad Men*.

## Filmografi
### Filmer

### Fjernsyn

## Referanser


## Eksterne lenker
Kaleo

**Kaleo** er et islandsk rockeband som ble grunnlagt på Mosfellsbær i 2012. De opptrådte offentlig første gang under Iceland Airwaves musikkfestival i november 2012. Stilen er hovedsakelig folk og blues-påvirket rock.

Med singelen *All the Pretty Girls* (2014) ble Kaleo kjent ut over Islands grenser. Tidlig i 2015 skrev bandet kontrakt med Atlantic Records og fikk Austin, Texas som hovedbase. I løpet av året ble de kjent i USA og interessen fra media tiltok. *All The Pretty Girls* nådde niendeplass på amerikanske *Adult Alternative Charts*. 

Singelen *Way Down We Go* har fått mye oppmerksomhet og er blitt mye brukt i fjernsynsserier, blant annet i serien *[[Suits]]*. Den er også på spillelista i det populære fotballsimuleringsspillet FIFA 16. I Canada kom singelen på topp ti *Hot Rock Single Charts*.

Singlelen *No Good* (2015) er trailersang i HBO-serien *[[Vinyl (fjernsynserie)|Vinyl]]*.

## Medlemmer
*Jökull Júlíusson, gitar og sang
*Davíð Antonsson, trommer og sang
*Daníel Ægir Kristjánsson, bass
*Rubin Pollock, gitar og sang

## Album
* 2013: *Kaleo*
* 2016: *A/B*

## Eksterne lenker
* Offisiell webside
* Kaleo (3), discogs.com
Cardozo

**Cardozo**, **Cardoso** eller **Cardozo Grande** er et tettsted i Tacuarembó-departementet i det nordlige Uruguay.

## Historie
Tettstedet ble grunnlagt i 1889.

## Befolkning
Cardozo hadde 42 innbyggere i 2011.

Kilde: Instituto Nacional de Estadística de Uruguay

## Referanser


## Eksterne lenker
* Tacuarembó, offisielle sider (spansk)
*Kart over Cardozo (INE)
Det avestiske alfabetet

**Det avestiske alfabetet** er et skriftsystem som ble utviklet under Sasanideriket i Persia, fra 226 til 651 e. Kr.  Det ble utviklet for å skrive det middeliranske språket avestisk og ble også brukt til å skrive ’’Zend’’ kommentarene til tekstene i Avesta. I zoroastrismen er alfabetet kalt *din dabireh* eller *din dabiri*, «religionens skrift».

## Eksterne lenker
* Avestan alphabet, Omniglot
Friidrett under Sommer-OL 2016 – 10 000 meter kvinner

**Kvinnenes 10 000 meter** fant sted den 12. august 2016 på Olympiastadion i Rio de Janeiro.

Karoline Bjerkeli Grøvdal representerte Norge og kom på 9.-plass.

## Program
Alle klokkeslett er Brasília-tid (UTC−3).

## Rekorder
Følgende verdens- og olympisk var gjeldende før øvelsen:

Følgende rekorder ble satt under øvelsen:

## Resultater

## Referanser
Mirza Ghalib

**Mirza Ghalib** (urdu: غاؔلب, hindi: ग़ालिब), født **Mirza Asadullah Beg Khan** (urdu: مرزا اسد اللہ بیگ خان, hindi: मिर्ज़ा असदुल्लाह् बेग़ ख़ान, født 27. desember 1797 i Kala Mahal, Agra, India, død 15. februar 1869 i Gali Qasim Jaan, Ballimaran, Dehli, India) var en fremtredende poet innenfor urdu og persiske språk under de siste årene av Mogulriket. Han benyttet forfatternavnene **Ghalib** (urdu: غالب, «dominerende») og **Asad** (urdu: اسد, «løve»). Hans ærestittel var **Dabir-ul-Mulk, Najm-ud-Daula**. I hans levetid gikk Mogulriket mot slutten og ble erstattet av britiske koloniherrer. Blant annet er det indiske opprøret i 1857 beskrevet i hans tekster. Flere av hans ghazaler har blitt tolket og sunget på forskjellige måter, og han betraktes som den mest populære og innflytelsesrike diktere innenfor urdu. I dag er han populær ikke bare i India og Pakistan, men også blant emigrerte hindustanifolk rundt omkring i verden.

## Referanser
Chaul

**Chaul** er en tidligere by i portugisisk India som nå ligger i ruiner. Den ligger 60 km sør for Mumbai, i Raigad District i Maharashtra i det vestlige India.

## Historie
Byen nevnes som **Semylla** i *[[Periplus Maris Erythraei]]* (gresk: Περίπλους τῆς Ἐρυθράς Θαλάσσης; «rundreise i Rødehavet»), og i *[[Geographike Hyphegesis]]* (Γεωγραφικὴ Ὑφήγησις) av Claudius Ptolemaeus. Ptolemaeus forteller at hadde har sitt kjennskap til byen fra de egyprtiske kjøpmenn som regelmessig besøkte den.

I 1508 beseiret de egyptiske mamelukkene, i allianse med sultanatet Gujarat, portugiserne i slaget ved Chaul. Den første portugisiske bosetting i Chaul ble etablert i 1521 med byggingen av et første fort på søndre bredd av elven Kundalika, nær dens utløp i havet. I oktober 1531 bygde portugiserne et nytt firkantet steinfort som de gav navnet *Santa Maria do Castello*; der var det også en kirke og losjiplass for 120 mann. En by vokste frem rundt fortet, men en traktat fra 1558 utelukket befestning av byen. 

Byen ble ødelagt under en beleiring i 1570-71 av Nizam Shahi-sultanen av Ahmadnagar, men en ny traktat hevet beleiringen, og byen kunne gjenoppbygges, og nå omgitt av murer og bastioner. Et nytt fort (Korlaifortet) ble bygd på **Morro de Chaul**, et klippeutspring ved elvens munning, overfor byen. Byen motstod flere senere angrep, og forsvarsverkene ble videre utbygget i 1613.

Chaul var del av Portugisisk Indias nordprovins, som på 1600-tallet strakte seg 100 km langs kystene av det som i dag er statene Maharashtra og Gujarat, fra Chaul i sør til Daman i nord. Nordprovinsens hovedsete var i Baçaim (det modern Vasai) nord for Bombay. 

Under den senere del av 1600-tallet og tidlig på 1700-tallet gik det tilbake økonmisk og politisk med Portugisisk India, og Chaul mistet sin gamle betydning. Som  Mughalriket ble svekket tidlig på 1700-tallet klarte marathaene å utvide sin kontroll over det sentrale og det vestlige India. Det portugisiske Kalyan ble erobret av marathaene i 1720, og i 1737 innledet marathageneralen Angria sine felttog for å erobre de gjenværende portugisiske territorier. Chaul og  Morro de Chaul ble beleiret fra 1739, og beleiringen vedvarte til oktober. 

Etter erobringen av Baçaim i 1740 ble det sluttet fredsavtale, og den 18. september 1740 ble Chaul avstått i henhold til traktaten til marathaene. Byen ble så forlatt, og forfalt etterhvert til ruiner.

Landsbyen Korlai ligger nær Chaul, og har innbyggere som behersker portugisisk kreol.

Foruten tydelige ruiner av to portugisiske fort er ikke meget igjen av det gamle Cheul.

## Litteratur
* Gritli von Mitterwallner: *Chaul. Eine unerforschte Stadt an der Westküste Indiens. (Wehr-, Sakral- und Profanarchitektur).* Walter de Gruyter & Co., Berlin 1964

## Eksterne lenker
* The Portuguese Fort of Chaul, India
Dylan Baker

**Dylan Baker** (født 7. oktober 1959 i Syracuse i New York) er en amerikansk skuespiller.

Han er gift med skuespiller Becky Ann Baker og sammen har de en datter.

## Filmografi (utvalg)
* 1987 – *[[Neste stopp, Chicago?]]*
* 1994 – *[[Avsløringen]]*
* 1998 – *[[Happiness (film 1998)|Happiness]]*
* 2000 – *[[The Cell]]*
* 2000 – *[[Tretten dager]]*
* 2000 – *[[Requiem for a Dream]]*
* 2001 – *[[Fanget i mørket]]*
* 2002 – *[[Road to Perdition]]*
* 2003 – *[[How to Deal]]*
* 2004 – *[[Spider-Man 2]]*
* 2005 – *[[The Matador]]*
* 2005 – *[[Hide and Seek]]*
* 2007 – *[[Spider-Man 3]]*
* 2008 – *[[Revolutionary Road]]*
* 2012 – *[[Political Animals]]*
* 2014 – *[[Selma (film)|Selma]]*

## Referanser


## Eksterne lenker
*
Era Istrefi

**Era Istrefi** (født 4. juli 1994 i Priština) er en kosovo-albansk pop-artist. Hun er mest kjent for sangen «BonBon». Musikkvideoen hadde per mai 2023 over 800 millioner visninger på Youtube. Sangen var også på andreplass blant de mest populære sangene under UltraMusic. I 2017 mottok hun European Border Breaks Awards (EBBA).

## Diskografi (singler)
* «Mani për money» - 2013
* «A po don?» - 2014
* «E dehun» - 2014
* «13» - 2014
* «Njo si ti» - 2015
* «Shumë pis» - 2015
* «BonBon» - 2015
* «Redrum» - 2017

## Referanser


## Eksterne lenker
* 
* 
* 
*
Susann Bjørnsen

**Susann Bjørnsen** (født 1993) er en norsk svømmer som representerer Setermoen Svømmeklubb og det norske landslaget

Bjørnsen ble tatt ut til å representere Norge under Sommer-OL 2016, der hun satte norsk rekord på 100 m fri med tiden 55,35. Rekorden var kun 27. beste tid og holdt ikke til semifinale.

To dager senere satte hun en ny norsk rekord etter å ha vunnet sitt heat under 50 m fri på 25,05 &ndash; 24. beste tid, som heller ikke holdt til semifinale.

## Nasjonale meritter
* Norsk rekord 50 m fri, kortbane: 24,37
* Norsk rekord 50 m fri, langbane: 25,05
* Norsk rekord 100 m fri, langbane: 55,35

## Referanser


## Kilder
* Medley.no med de norske rekordene

## Eksterne lenker
* 
* Susann Bjørnsen  på *Rio2016.com*
Kalashene

**Kalashene** (kalasha: *kaĺaśa*, nuristani: *kasivo*) er et urfolk og en etnisk gruppe i distriktet Chitral i provinsen Khyber Pakhtunkhwa i Pakistan. De snakker kalasha som tilfører de dardiske språk innenfor den indoariske språkfamilie. De er unike blant Pakistans befolkning, og er betraktet som landets minste religiøse fellesskap.

## Referanser


## Eksterne lenker
*Kalasha Heritage
Sunniva (karakter)

**Sunniva** er en rollefigur fra forestillingene om Terje Formoes sjørøverfigur Kaptein Sabeltann. Hun dukket opp første gang i forestillingen om Kaptein Sabeltann og skatten i Kjuttaviga.

Sunniva bor i vertshuset hos Tante Bassa i Kjuttaviga. Livet hennes i Kjuttaviga er trygt og godt - men også litt kjedelig. Det skjer ikke så mye, hun bader i lagunen, hjelper Tante Bassa og hører på skrønene til Ruben. Men da Pinky dukker opp får hun endelig en venn på sin egen alder og masse spenning på kjøpet.

## Skuespillere

* Janne Formoe · (1990–1997)
* Helene Bøksle · (1998–1999)
* Hanne Nyborg Abrahamsen · (1998–2001)
* Mari Hauge Mathisen · (2002–2003)
* Nina Lund Feste · (2004)
* Marie Berntsen · (2005–2006)
* Marlen Hamsund · (2007–2009)
* Ingrid Aarsland · (2010–2012)
* Johanne Regine Svendsberget · (2013–2015)
* Mathea Pedersen Kilane · (2016–)
Team Ico

**Team Ico** (noen ganger skrevet **Team ICO**) var et japansk videospillutviklingsteam ledet av spilldesigner Fumito Ueda. Det er en del av SIE Japan Studio, og har utviklet spillene *[[Ico]]* og *[[Shadow of the Colossus]]*, begge for PlayStation 2, og utvikler spillet* The Last Guardian* for Playstation 4, planlagt utgitt 2016. Spillene deres er ofte nevnt som eksempler på kunst i videospill.

## Spill

## Referanser
Valentina Kogan

**Valentina Kogan** (født 19. mars 1980) er en argentinsk profesjonell håndballspiller som spiller for det argentinske håndballandslaget.

Hun ble tatt ut til å representere Argentina i Håndball-VM 2011 i Brasil og Håndball-VM 2015 i Danmark.

## Meritter
### Landslag
* Panamerikamesterskapet 2007 - Sølv
* Panamerikamesterskapet 2009 - Gull
* Panamerikamesterskapet 2015 - Bronse
* Panamerikanske leker 2003 - Sølv
* Panamerikanske leker 2007 - Bronse
* Panamerikanske leker 2011 - Sølv
* Panamerikanske leker 2015 - Sølv
* Søramerikalekene 2010 - Gull

## Referanser


## Eksterne lenker
*
Laboe

**Laboe** (IPA: [laˈbøː]) er en kommune i Kreis Plön i Schleswig-Holstein i Tyskland. Den ligger på kysten til Østersjøen, cirka 10 km nordøst for Kiel. Krigsminnesmerket Marine-Ehrenmal Laboe består av den tidligere ubåten «Kaura» (U995).

Byens våpenskjold viser en svane og er basert på navnet til byen, som betyr «svane» i det utdødde slaviske språket polabiansk.

## Bilder

Laboe01.jpg|Stranden i Laboe, med det gjenkjennelige omrisset av krigsminnesmerket i Laboe til venstre
Marineehrenmal U995.jpg|Marineminnesmerket i Laboe


## Referanser


## Eksterne lenker
*
Roberto Merhi

**Roberto Merhi Muntan** (født 22. mars 1991) er en spansk racerfrer. I 2015 kjørte han i Formel 1 for Manor Marussia F1 Team. I 2011 vant Merhi Formel 3 Euro Series. Han har også kjørt i GP3, DTM og Formel Renault 3,5 liter.  I 2016 kjører han i FIA World Endurance Championship og deltok i 24-timersløpet på Le Mans.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Referanser


## Eksterne lenker
* 
*
Popeyes Louisiana Kitchen

**Popeyes Louisiana Kitchen** er en amerikansk kjede av hurtigmatrestauranter som primært serverer kylling. Kjeden ble grunnlagt i 1972 i New Orleans i Louisiana.

Ifølge en pressemelding datert 29. juni 2007 er Popeyes den nest største kyllinghurtigmatrestaurantgruppen målt etter antall avdelinger, med mer enn 2.500 restauranter i mer enn 40 amerikanske delstater samt District of Columbia, Puerto Rico og 30 land over hele verden, herunder Bahrain, Canada, Kina, Costa Rica, Nord-Kypros, Georgia, Tyskland, Honduras, Hongkong, Indonesia, Irak, Jamaica, Jordan, Kuwait og Vietnam. Om lag 30 av avdelingene er direkteeiet; resten drives som franchise.

## Mat

Fried-Chicken-Leg.jpg
Popeyes biscuits.JPG
Popeyes butterfly shrimp meal.JPG
Popeyes Cajun Battered Fries.JPG


## Referanser


## Eksterne lenker
* 
* 
*
Rocío Campigli

**Rocío Campigli** (født 6. august 1994) er en argentinsk profesjonell håndballspiller, som er linjespiller på det argentinske håndballandslaget.

Hun ble tatt ut til å representere Argentina under Håndball-VM 2015 i Danmark.

## Meritter
* Panamerikanske leker 2015 – Sølv
* Panamerikamesterskapet 2015 – Bronse

## Referanser


## Eksterne lenker
*
Family Feud

***Family Feud*** er et amerikansk gameshow som har gått på amerikansk TV siden 1976. Det ble opprettet av Mark Goodson der to familier konkurrerer om å nevne de mest populære svarene til spørsmål i undersøkelser. 

Programmet hadde premiere på ABC 12. juli 1976, og ble sendt på dagtid på kanalen frem til 14. juni 1985. Programmet ble relansert av CBS 4. juli 1988, og ble sendt frem til 10. september 1993. Programmet har nå blitt sendt uten stopp fra 20. september 1999. 

Programmet ble i 1977 tildelt Emmy i kategorien beste gameshow. 

TV2 Norge viser en fornorsket utgave under navnet «Familieduellen» (2019).

## Poeng-sum
To familier bestående av fem deltakere hver skal konkurrere om å vinne penger ved å delta i en spørreundersøkelse. Minimumsalderen for å delta i Family Feud var 15 år. Men hver familie må ha minimum én person som er 18 år gammel, eller eldre. Hvert korrekt svar er verdt ett poeng. Antall svar på brettet reduseres fra runde til runde. Etter hvert som spillet utvikler seg, blir visse runder spilt for to eller tre ganger så mange poeng.

I det meste av showets eksistens var vinneren det første laget som nådde en bestemt poengsum. Det vanligste målet har vært 300 poeng, men det har også vært enkelte unntak. I enkelte runder var målet 200 poeng, men dette ble senere økt til 400 poeng. Eller regelen var at den familien med høyest score etter fire runder, blir automatisk kåret til vinner.

## Referanser


## Eksterne lenker
*
Mark Goodson

**Mark Goodson** (1915–1992) var en amerikansk TV-produsent som blant har produsert flere av de eldste amerikanske gameshowene. Han har blant annet produsert gameshowet Family Feud.

## Referanser


## Eksterne lenker
*
Khudabadiskriften

**Khudabadiskriften** (sindhi: خدا آبادي، واڻڪي، هٽ واڻڪي، واڻڪي) er et skriftsystem og en abugida som ble utviklet i det 16. århundre for å skrive det indoariske språket sindhi. Skriften har vært lite i bruk siden 1947, og har blitt fortrengt til fordel for andre skriftspråk, som gurmukhi.

## Referanser


## Eksterne lenker
* ''Script'', SindhiLanguage.com
Dubai City Tower

**Dubai City Tower, **er en foreslått skyskraper som ble annonsert den 25. august 2008. Bygningen vil, hvis den blir bygget bli hele 2400 meter høy.  Det er tre ganger så høyt som Burj Khalifa, verdens høyeste bygning. Bygningen vil ha 400 etasjer. Bygnigen ble tegnet av en arkitekt som fokuserer på fremtidens teknologi. 

Bygningen vil ikke ha en vanlig heis, men et slags tog som går oppover i over 200 kilometer i timen. Designet på bygningen er hentet fra Eiffeltårnet i Paris.
Rolf Carls

**Rolf Hans Wilhelm Karl Carls** (født 29. mai 1885, død 24. april 1945) var en tysk admiral under den andre verdenskrig. Han deltok også i første verdenskrig og i den spanske borgerkrigen og var ubåtkommandør i førstnevnte. Han ble utnevnt til Generaladmiral i 1940, den nest høyeste offisergraden innen den tyske marine.

Carls ble drept i et britisk flyangrep helt i slutten av andre verdenskrig.

## Liv og virke
Ved begynnelsen av den første verdenskrig var Carls et medlem av mannskapet om bord på krysseren SMS «Breslau». Han tjenestegjorde senere om bord på slagskipet SMS «König» og hadde deretter kommandoen av to ubåter, først U-9 og deretter U-124.

Etter krigen ble Rolfs gjort til sjef for treningsdivisjonen av den øverste marinekommandoen av den gjenoppvekkede tyske marine og ble deretter gitt kommandoen på det gamle slagskipet SMS «Hessen».

I 1933 ble Rolfs gjort sjef for staben av flåtekommandoen, og et år senere til øverstkommanderende av slagskipene. Han var flåtekommandant fra 1937 til 1938 og deretter kommanderende admiral for Østersjøen. På samme tid holdt han posisjonen som øverstkommanderende for marinens kommando i øst. Deretter ble han sjef for den større marinekommandoen i nord.

Tidlig i 1943 gikk Erich Raeder av som kommandant av Kriegsmarine etter en diskusjon med Adolf Hitler. Raeder nominerte enten Rolfs eller Karl Dönitz som sin etterfølger, og Hitler valgte Döntiz. Rolfs gikk senere av, muligens for å unngå friksjon blant lederskapet i marinen.

Admiral Carls ble drept i flyangrep mot Bad Oldesloe den 24. april 1945. Han ble drept sammen med 29 andre mennesker i kjelleren av en skole i Königstraße, og deretter gravlagt i Nordfriedhof av Kiel.

## Utmerkelser (utvalg)
* Jernkorset (1914)
** 2. klasse
** 1. klasse (19. mai 1915)
* Det tyske kors i gull
* Finlands hvite roses orden
* Det spanske kors
*Jernkorsets ridderkors.

## Referanser


## Litteratur
* Dörr, Manfred (1995): *Die Ritterkreuzträger der Überwasserstreitkräfte der Kriegsmarine*, bind 1: A–K. Osnabrück, Germany: Biblio Verlag. ISBN 978-3-7648-2453-2.
* Fellgiebel, Walther-Peer ([1986] 2000): *Die Träger des Ritterkreuzes des Eisernen Kreuzes 1939–1945 — Die Inhaber der höchsten Auszeichnung des Zweiten Weltkrieges aller Wehrmachtteile*. Friedberg, Germany: Podzun-Pallas. ISBN 978-3-7909-0284-6.
* Patzwall, Klaus D.; Scherzer, Veit (2001): *Das Deutsche Kreuz 1941 – 1945 Geschichte und Inhaber Band II*. Norderstedt, Germany: Verlag Klaus D. Patzwall. ISBN 978-3-931533-45-8.
* Scherzer, Veit (2007): *Die Ritterkreuzträger 1939–1945 Die Inhaber des Ritterkreuzes des Eisernen Kreuzes 1939 von Heer, Luftwaffe, Kriegsmarine, Waffen-SS, Volkssturm sowie mit Deutschland verbündeter Streitkräfte nach den Unterlagen des Bundesarchives*. Jena, Germany: Scherzers Militaer-Verlag. ISBN 978-3-938845-17-2.

## Eksterne lenker
* «Rolf Carls» i katalogen til det tyske nasjonalbibliotek
* Helgason, Guðmundur: «WWI U-boat commanders: Rolf Carls» i: *German and Austrian U-boats of World War I - Kaiserliche Marine*, Uboat.net.
Trump International Hotel and Tower (Chicago)

**The Trump International Hotel And Tower**, også kjent som **Trump Tower Chicago** og Trump Tower, er en skyskraper i Chicago. Bygningen, som har fått navnet sitt etter Donald Trump, er designet av arkitekten Adrian Smith. Bovis Lend Lease bygde denne 98-etasjers bygningen. Bygningen rager 423 meter opp i været, hvis man inkluderen spiren. Hvis man ikke regner med spiren så er bygningen fra bakken og opp til taket 360 meter høy. 

Trump kunngjorde i 2001 at bygningen ville bli den høyeste bygningen i verden, men etter 11. September-angrepene samme år, trappet han ned planene om å bygge denne bygningen. Da den sto ferdig i 2009, var det den fjerde høyeste bygningen i USA. Bygningen passerte John Hancock Center, som det høyeste leilighetskomplekset i verden. Bygningen holdt denne tittelen frem til Burj Khalifa sto ferdig.
Seiling under Sommer-OL 2016 – Laser

**Herrenes [[Laser (jolle)|Laser]]** i seiling under Sommer-OL 2016 i Rio de Janeiro fant sted mellom 8. og 15. august på Marina da Glória. Alle planlagte elleve seilasene, inkludert en medaljeseilas, ble gjennomført. Det var planlagt to seilaser hver dag, unntatt 11. og 14. august som var reservedager, og medaljeseilasen 15. august.

Fra Norge deltok Kristian Ruth. Australske Tom Burton vant med 73 poeng.

## Resultater
Endelige resultater. Første båt i mål får ett poeng, andre to og så videre. Båten med færrest poeng vinner. Det dårligste resultatet strykes.
Seiling under Sommer-OL 2016 – RS:X menn

**Herrenes ** i seiling under Sommer-OL 2016 i Rio de Janeiro fant sted mellom 8. og 14. august på Marina da Glória. Alle 13 planlagte seilaser ble gjennomført, inkludert en medaljeseilas. Det var planlagt tre seilaser hver dag, unntatt 10. og 13. august som var reservedager, og medaljeseilasen 14. august. Det deltok 36 brett. Nederlandske Dorian van Rijsselberghe vant med 25 poeng.

## Resultater
Endelige resultater. Første brett i mål får ett poeng, andre to og så videre. Båten med færrest poeng vinner. Det dårligste resultatet strykes. Brettene uthevet i rødt går videre til medaljeseilasen. Før medaljeseilasen var det allerede klart hvem som fikk gull- og sølvmedalje på grunn av poengforskjellen ned til neste brett.

;Noter
Friidrett under Sommer-OL 2016 – 20 kilometer kappgang menn

**20 kilometer kappgang for menn** under Sommer-OL 2016 i Rio de Janeiro fant sted på 12. august på en rute langs Pontal.

Erik Tysse representerte Norge og kom på 48.-plass.

## Program

Alle klokkelsett er Brasillia tid (UTC−03.00).

## Rekorder
Før øvelsen var gjeldende verdens- og omlympisk rekord som følger:

Det ble verken satt verdensrekord eller olympisk rekord under øvelsen.

## Resultater

## Eksterne lenker
Offisiell resultatside
The Graham Norton Show

***The Graham Norton Show*** er et britisk talkshow og humorprogram ledet av den irske komikeren Graham Norton som har gått på BBC siden 2007. Talkshowet ble først sendt på BBC Two, før det i 2009 ble sendt på BBC One. 

I Norge sendes programmet på BBC Brit først, og på TVNorge. Programmet er også tilgjengelig for streaming på TV 2 Play, Discovery+, Strim og Britbox.   

## Referanser


## Eksterne lenker
* 
*
Seiling under Sommer-OL 2016 – 49erFX

**49erFX** for kvinner under Sommer-OL 2016 i Rio de Janeiro finner sted mellom 12. og 18. august på Marina da Glória. Det er planlagt 13 seilaser, inkludert en medaljeseilas. Det er planlagt tre seilaser hver dag, unntatt 14. og 17. august som er reservedager, og medaljeseilasen 18. august. Det deltar 20 båter, fra Norge søstrene Maia Agerup og Ragna Agerup.

## Resultater
Seiling under Sommer-OL 2016 – Nacra 17

**[[Nacra 17]]** for kvinner og menn i Sommer-OL 2016 i Rio de Janeiro fant sted mellom 10. og 16. august på Marina da Glória. Alle 13 planlagte seilasene, inkludert en medaljeseilas, ble gjennomført. Det var planlagt tre seilaser hver dag, men siden det bare ble gjennomført to seilaser første dag, ble det gjennomført fire seilaser 11. august. 12. og 15. august var reservedager, og medaljeseilasen var 16. august. Det deltok 20 båter. Nacra 17 var ny som olympisk klasse i 2016.

Santiago Lange og Cecilia Carranza Saroli fra Argentina vant med 77 poeng.

## Resultater
Endelige resultater. Første båt i mål får ett poeng, andre to og så videre. Båten med færrest poeng vinner. Det dårligste resultatet strykes.
Maria Mollestad

**Maria Mollestad** (født 23. juli 1992 i Bærum) er en norsk brettseiler som seiler for Kongelig Norsk Seilforening. 

Hun deltok i  under Sommer-OL 2016 i Rio de Janeiro. Der ble hun nummer tolv av 26.

## Referanser




## Eksterne lenker
*
Anders Pedersen (seiler)

**Anders Østre Pedersen** (født 4. mai 1992 i Drøbak) er en norsk seiler. 

Han deltok under Sommer-OL 2016 i Rio de Janeiro i finnjolle.

Under Sommer-OL 2020 i Tokyo som ble arrangert i 2021, ble han nummer 11 i samme båtklasse.

## Referanser




## Eksterne lenker
*
Slåtter fra Meldal og Orkdal Vol. 2 og 3

***Slåtter fra Meldal og Orkdal Vol. 2 og 3*** er et musikkalbum med Sturla Eide, utgitt i 2012.

## Sporliste
### Slåtter Vol. 2
# «Springleik nr. 9 etter Elling Holstad»
# «Springleik nr. 9 etter Elling Holstad»
# «Springleik nr. 1»
# «Springleik nr. 7 etter Elling Holstad»
# «Hilsen fra Holum» (Trad.)
# «Triolmarsjen» (Trad.)
# «Romsdalsmazurka» (Trad.)
# «Springleik nr. 2» (Trad.)
# «Springleik nr. 5 etter Elling Holstad»
# «Springleik nr. 8 etter John Nypen, Leinstranda, Melhus»
# «Springleik nr. 10 etter Elling Holstad»
# «Reinlender etter Ragnvald Bolme»
# «Vals» (Trad.)
# «Klonken» (Trad.)
# «Springleik nr. 11 etter Knut Johnsen Sandnes»
# «Springleik nr. 12 etter Knut Johnsen Sandnes»
# «Springleik nr. 14 etter Elling Holstad»
# «Springleik nr. 14 etter Elling Holstad»
# «Springleik nr. 15 etter Olav Nilsen, Melhus»
# «Valsen hass Tore Tjønnenda» (Trad.)
# «Storpolsdansen» (Trad.)
# «Meldalsmarsjen» (Trad.)
# «Springleik nr. 17 etter Ola Berge, Trondheim»
# «Springleik nr. 21 etter John Nypen, Leinstranda pr Trondheim»
# «Springleik nr. 22 etter Ingebrigt Fossum, Ørkedalen»
# «Springleik nr. 23 etter Horgguten, Ørkedalen»
### Slåtter Vol. 3
# «Springleik nr. 25» (Trad.)
# «Springleik nr. 26» (Trad.)
# «Springleik nr. 27» (Trad.)
# «Springleik nr. 28 etter Johan Braa, Byneset»
# «Stor-ena valsen» (Trad.)
# «Oppdalspolsen» (Trad.)
# «Meldalsgauken» (Trad.)
# «Springleik nr. 29 etter Jens Wullum, Halse»
# «Springleik nr. 30 etter Ola Ranum, Meldal»
# «Springleik nr. 32 etter Elling Holstad»
# «Springleik nr. 32 etter Elling Holstad»
# «Petzamoen» (Trad.)
# «Osa-mazurka» (Trad.)
# «Farvel til Meldal» (Trad.)
# «Springleik nr. 33 etter Elling Holstad»
# «Springleik nr. 34 etter Ørkedalen»
# «Springleik nr. 36 etter Elling Holstad»
# «Springleik nr. 37 etter Elling Holstad»
# «Parisepolka» (Trad.)
# «Prinsevalsen» (Trad.)
# «Rotneims.Knut» (Trad.)
# «Springleik nr. 38» (Trad.)
# «Springleik nr. 39 etter Jens Wullum, Halse»
# «Springleik nr. 39 etter Jens Wullum, Halse»
# «Springleik nr. 40 etter Elling Holstad»
# «Springleik nr. 40 etter Elling Holstad»

## Medvirkende
### Musikere
* Sturla Eide - fele, hardingfele, tekniker, miksing, produsent 
* Trygve Brøske - piano 
### Øvrige medvirkende
* Tom Karlsrud - mastering 
* Bernt Kulseth - fotograf, coverdesign 
## Eksterne lenker
* Slåtter fra Meldal og Orkdal Vol. 2 og 3
Bankers (album)

***Bankers*** er et musikkalbum med Børge Rømma. Albumet ble utgitt den 15. september 2015.
## Sporliste

# «Bankers» (Rømma/Killingberg)
# «En ny kjærlighet» (Børge Rømma)
# «Fosens natur» (Børge Rømma)
# «Den finasta» (Børge Rømma)
# «Countryfæstival» (Børge Rømma)
# «På fjellet» (Børge Rømma)
# «Godt å vårrå to» (Børge Rømma)
# «En runde te» (Børge Rømma)
# «Reis mæ» (Børge Rømma)
# «Sommer i Trøndelag» (Børge Rømma)
# «Fra ei gammel tid» (Børge Rømma)
# «Min siste dag» (Børge Rømma)
## Medvirkende
### Musikere
* Børge Rømma - sang, kor, gitarer, banjo, mandolin, dobro, låtskriver, produsent 
* Alexander Killingberg - gitarer, låtskriver 
* Magne Kollstrøm - bss, orgel, piano, gitar, kor, tekniker, produsent 
* Kim Ulriksen - trommer
* Tommy Roten - steelgitar, dobro
* Idunn Malene Bue - fele
* Truls Waagø fra Trondheim Symfoniorkester - strykere
* Becca - kor 
### Øvrige medvirkende
* Steinar Tangstad - produsent, tekniker, miksing, mastering 
* Elisabeth Jakobsen - foto, coverdesign
Kritisk infrastruktur

**Kritisk infrastruktur** er infrastruktur som er kritisk for samfunnet, og som ved en alvorlig svikt medfører at samfunnet ikke vil være i stand til å opprettholde de leveranser av varer og tjenester som befolkningen trenger.

Undersøkelser viser at myndigheter i eksempelvis Canada, USA, Storbritannia, Tyskland, Nederland, Sverige, Sveits og Singapore baserer arbeidet med sikring av kritisk infrastruktur på nærhetsprinsippet og ansvarsprinsippet. Dette innebærer at kriser skal håndteres på et lavest mulig organisatorisk nivå, og av den organisatoriske enhet som har ansvaret i en normalsituasjon, typisk eieren eller operatøren av infrastrukturen.

## Eksempler
Kritisk infrastruktur kan være:
* Kraftverk
* Høyspentledninger og transformatorer
* Undersjøiske kabler
* Rørledninger
* Bakkenett
* Satellittbaserte navigasjonssystemer
* Stamveier
* Jernbaner
* Sjøhavner og lufthavner
* Betalingssystemer

## Norge
I den norske sikkerhetsloven er kritisk infrastruktur definert i § 3 som «anlegg og systemer som er nødvendige for å opprettholde samfunnets grunnleggende behov og funksjoner». I sivilbeskyttelsesloven § 3 er legaldefinisjonen «anlegg, systemer eller deler av disse som er nødvendige for å opprettholde sentrale samfunnsfunksjoner, menneskers helse, sikkerhet, trygghet og økonomiske eller sosiale velferd og hvor driftsforstyrrelse eller ødeleggelse av disse vil kunne få betydelige konsekvenser».

## Referanser
Min egen vei

***Min egen vei*** er et musikkalbum med Ola Buan Øien. Albumet ble utgitt den 10. mars 2016.

## Sporliste
# «Nordlys» (Ola Buan Øien)
# «På tide» (Ola Buan Øien)
# «Fri» (Ola Buan Øien)
# «Tåra og blod» (Ola Buan Øien)
# «Imre» (Ola Buan Øien)
# «Gi beskjed» (Ola Buan Øien)
# «Tiril» (Ola Buan Øien)
# «Gamle venn» (Ola Buan Øien)
# «Vi va 18» (Ola Buan Øien)
# «Min egen vei» (Ola Buan Øien)
# «Bohem» (Ola Buan Øien)
# «Avtalen» (Ola Buan Øien)

## Medvirkende
### Musikere
* Ola Buan Øien - sang, gitarer, kor, låtskriver, produsent, tekniker
* Henrik Madsen - perkusjon, tangenter, klokkespill
* Erik Svendsgaard - bass 
* Roger Svartvatn - trommer 
* Solveig Salthammer Kolaas - piano, melodica, kor
* Inga Rennemo Johansen - cajun, kor
### Øvrige medvirkende
* Arild Vårvik - tekniker 
* Jo Ranheim - tekniker, miksing 
* Jostein Ansnes - miksing 
* Gary Bromham - miksing
* Frode Fjellheim - mastering
* Karl Klaseie - mastering
Institut français d’archéologie orientale

**Institut français d'archéologie orientale** (IFAO) er et fransk institutt for arkeologisk forskning i Egypt, med sete i Kairo. Det dekker den samtlige tidsepoker i egyptisk historie. Instituttet er del av *[[Centre national de la recherche scientifique]]* (CNRS), som er direkte underlagt den franske forskningsminister. Utgravings- og forskningsfunn offentliggjøres i en rekke bøker og tidsskrifter.

Forskningsinstituttet ble grunnlag 28. desember 1880 som *École française du Caire*. I 1898 fikk det sitt nåværende navn.

## Direktører

* 1880–1881: Gaston Maspero 
* 1881–1883: Eugène Lefébure 
* 1883–1886: Émile Grébaut 
* 1886–1898: Urbain Bouriant
* 1898–1911: Émile Gaston Chassinat
* 1912–1914: Pierre Lacau
* 1914–1928: Georges Foucart
* 1928–1940: Pierre Jouguet
* 1940–1953: Charles Kuentz
* 1953–1959: Jean Sainte Fare Garnot
* 1959–1969: François Daumas
* 1969–1976: Serge Sauneron
* 1977–1981: Jean Vercoutter
* 1981–1989: Paule Posener-Kriéger
* 1989–1999: Nicolas Grimal
* 1999–2005: Bernard Mathieu
* 2005–2010: Laure Pantalacci
* 2010–2015: Béatrix Midant-Reynes
* seit 2015: Laurent Bavay


## Periodika
* Annales Islamologiques
* BCAI : Bulletin critique des Annales Islamologiques
* BCE : Bulletin de liaison du groupe international d'études de la Céramique Égyptienne
* BEC : Bibliothèque d'Étude Copte
* Bibliothèque d'Études
* BIFAO : Bulletin de l’Institut français d’archéologie orientale
* CAI : Cahiers des Annales Islamologiques
* CCE : Cahiers de la Céramique Égyptienne
* DFIFAO : Documents de Fouilles de l'Institut français d'archéologie orientale
* Études Alexandrines
* Études Urbaines
* FIFAO : Fouilles de l'Institut français d'archéologie orientale
* MIFAO : Mémoires publiés par les membres de l'Institut français d'archéologie orientale
* MMAF : Mémoires publiés par les membres de la Mission Archéologique Française du Caire
* Paléographie hiéroglyphique
* PIFAO : Publications du Service des antiquités de l'Égypte et de l'Ifao
* RAPH : Recherches d'Archéologie, de Philologie et d'Histoire
* RCEA : Répertoire Chronologique d'Épigraphie Arabe
* TAEI : Textes Arabes et Études Islamiques
* Temples
* TTA : Textes et Traductions d'Auteurs Orientaux
* Voyageurs occidentaux en Égypte

## Referanser


## Eksterne lenker
* 
* Institut français d'archéologie orientale
Aida Hadzialic

**Aida Hadžialić** (født 21. januar 1987 i Foča i Jugoslavia) er en svensk sosialdemokratisk politiker som fra 3. oktober 2014 til 15. august 2016 var gymnas- og kunnskapsløftminister i Stefan Löfvens første regjering. 13. august 2016 meldte hun at hun ville søke avgang fra ministerposten etter å ha blitt tatt av politiet for kjøring i påvirket tilstand.

## Bakgrunn og utdannelse
I 1992, da Aida Hadžialić var fem år gammel, kom hun sammen med sin bosnjakiske familie som flyktning til Sverige, dit hun hadde flyktet fra Bosnia-Hercegovina på grunn av massakrene under borgerkrigen i Jugoslavia. Etter en periode på asylmottak i Värmland flyttet familien til Halmstad. Hun tok International Baccalaureate-programmet ved Sannarpsgymnasiet i Halmstad i 2006, og begynte deretter på juriststudiet ved Lunds universitet der hun tok eksamen i 2010. Hun sluttet seg til SSU som 16-åring.

Foruten svensk snakker Hadžialić engelsk, bosnisk, kroatisk og serbisk.

## Referanser


## Eksterne lenker
* 
* 
*
Friidrett under Sommer-OL 2016 – Diskoskast menn

**Diskoskast menn** under sommer-OL 2016 ble arrangert den 12. - 13. august 2016 på Olympiastadion i Rio de Janeiro.
## Resultater

### Kvalifisering

Kvalifiseringsregel: Direktekvalifiseringskravet var 65,50m (Q) eller å være blant de 12 beste (q).

### Finale

## Referanser